कोरोना व्हायरस: भारतातला कोव्हिड-19चा पहिला मृत्यू वादग्रस्त का ठरतोय?\nमोहम्मद हुसैन सिद्दिकी

76 वर्षांचे मुस्लीम स्कॉलर आणि निवृत्त न्यायाधीश सिद्दिकी हैदराबाद विमानतळावर उतरले, तेव्हा त्यांच्या ड्रायव्हरने पुष्पगुच्छ देऊन त्यांचं स्वागत केलं. यावेळी त्यांच्या चेहऱ्यावर थकवा स्पष्टपणे जाणवत होता. 

ते गाडीत बसले आणि शेजारच्या कर्नाटक राज्यातल्या गुलबर्गातल्या आपल्या घराकडे रवाना झाले. हैदराबादहून गुलबर्गा 240 किमी अंतरावर आहे. रस्त्यात ते चहा आणि दुपारच्या जेवणासाठी थांबले. जवळपास चार तासात ते घरी पोचले.

त्यांचे थोरले चिरंजीव हमीद फैजल यांनी सांगितलं, "मला वडील म्हणाले की ते बरे आहेत. त्यांच्याकडे बघूनही ते बरे आहे, असंच वाटत होतं. ते माझ्या भावाकडे महिनाभर राहून आले होते. मग त्यांनी आमची विचारपूस केली."

मात्र 10 दिवसांनंतर सिद्दिकींचा मृत्यू झाला. भारतात कोव्हिड-19 मुळे झालेला हा पहिला मृत्यू होता. 

आठवडाभरानंतर पडले आजारी, तीन दिवसानंतर मृत्यू

मोहम्मद हुसैन सिद्दिकी भारतात परतल्यानतंर जवळपास आठवडाभराने त्यांची प्रकृती बिघडली आणि पुढच्या तीन दिवसांनंतर त्यांचा मृत्यू झाला. हॉस्पिटलमध्ये नेताना अॅम्ब्युलंसमध्येच त्यांना श्वास घ्यायला त्रास होत होता आणि त्यातच त्यांचा मृत्यू झाला.

सिद्दिकी यांची प्रकृती खराब होत असल्याचं बघून कुटुंबीय घाबरले आणि त्यांनी सिद्दिकी यांना दोन दिवसात दोन शहरातल्या चार हॉस्पिटल्समध्ये दाखवलं. पाचव्या हॉस्पिटलला जाताना अॅम्ब्युलन्समध्ये त्यांचा मृत्यू झाला. 

सिद्दिकी यांच्या मृत्यूनंतर दुसऱ्या दिवशी हॉस्पिटलने सांगितलं की, त्यांची कोरोना विषाणूची चाचणी पॉझिटिव्ह आली आहे. 

अहमद फैजल सिद्दिकी सांगतात, "त्यांचा मृत्यू कोरोना विषाणूमुळे झाला, यावर आमचा अजूनही विश्वास बसत नाहीय. आम्हाला अजून डेथ सर्टिफिकेटही मिळालेलं नाही."

उपचारामध्ये गोंधळ

अनेक अर्थांनी सिद्दिकी यांचा मृत्यू भारतात कोव्हिड-19 वरच्या उपचारांमध्ये असलेला गोंधळ अधोरेखित करतो.

सिद्दिकी आपल्या थोरल्या मुलासोबत गुलबर्गामध्ये एका दुमजली घरात राहायचे. ते जेद्दाहवरून परतले, तेव्हा त्यांची प्रकृती उत्तम होती. 

पत्नीचं कॅन्सरने निधन झाल्यानंतर पाच वर्षांपूर्वीच त्यांनी काम बंद केलं होतं, म्हणजे एकप्रकारे निवृत्ती घेतली होती. निवृत्तीनंतर त्यांचा बराचसा वेळ पुस्तकांनी भरलेल्या त्यांच्या ऑफिसमध्येच जायचा. ते स्थानिक मशिदीचे केअरटेकरही होते. त्यांचे एक मित्र गुलाम गौस सांगतात, "ते उदार आणि...\n\ntl;dr:
फेब्रुवारीचा शेवटचा दिवस होता. मोहम्मद हुसैन सिद्दिकी महिनाभर आपल्या धाकट्या मुलाकडे राहून भारतात परतले होते. त्यांचा धाकटा मुलगा सौदी अरबमधल्या जेद्दाहमध्ये डेंटिस्ट आहे.